на физически или юридически лица.
 Хоризонтални резерви
 Дейности от обществен интерес
 ЕU: Икономическите дейности, които се считат за дейности от обществен интерес на национално или местно ниво, могат да бъдат предмет на държавен монопол или изключителни права, предоставени на частни оператори.
 Инвестиции и видове установяване
 ЕU: Третирането, което се предоставя на дъщерни дружества (на украински дружества), учредени в съответствие със законодателството на държава — членка на ЕС, и с регистриран офис, централно управление или основно място на стопанска дейност в Съюза, не се предоставя на клонове или представителства, учредени от украинско дружество в държава членка.
 ЕU: В някои държави членки с оглед на установяването в определени сектори на услуги е необходимо учредяване на територията на ЕС (1).
 EE: Ако поне половината от членовете на управителния съвет на частни или публични акционерни дружества нямат местожителство в Естония, друга държава — членка на Европейското икономическо пространство, или Швейцария, дружеството предоставя информация от регистрите (включително адрес) за лицето с местожителство в Естония, което има право от името на дружеството да получава процедурни документи на дружеството и да приема декларации за намерение, които са адресирани до дружеството.
 AT: Управителите на клонове на юридически лица трябва да имат местожителство в Австрия. Физическите лица, които в рамките на юридическо лице или клон отговарят за съблюдаването на австрийския Търговски закон, трябва да имат местожителство в Австрия.
 FI: Чуждестранно юридическо лице, което извършва търговска дейност като партньор във финландско командитно или събирателно дружество, трябва да притежава търговско разрешително от Националния съвет по патентите и регистрацията, освен когато юридическото лице вече е установено в ЕИП. Ако чуждестранна организация възнамерява да упражнява стопанска или търговска дейност чрез създаване на клон във Финландия, тя трябва да притежава търговско разрешително. За всички сектори поне един от членовете и заместник-членовете на съвета трябва да има местожителство в ЕИП. Могат обаче да се допускат изключения за определени дружества.
 FI: Придобиването от чужденци на дялове, които им предоставят повече от една трета от правата на глас в голямо финландско дружество или голямо търговско предприятие (с повече от 1 000 наети лица или чийто оборот надхвърля 168 млн. EUR, или чието балансово число надхвърля 168 млн. EUR), трябва да бъде одобрено от финландските органи. Одобрението може да бъде отказано само ако са засегнати важни национални интереси. Тези ограничения не се прилагат към далекосъобщителните услуги с изключение на изискването за местожителство към членовете на съвета.
 SK: Чуждестранно физическо лице, което трябва да се впише в търговския регистър като лице, упълномощено да представлява предприемача (дружеството), е длъжно да представи разрешение за временно пребиваване в Република Словакия.
 HU: Няма задължения за национално третиране и третиране като най-облагодетелствана нация по отношение на придобиването на вещи, които са държавна собственост.
 PL: Всички сектори с изключение на юридическите услуги и услугите, предоставяни от здравни звена: предприятието на чуждестранните доставчици на услуги може да е само с формата на командитно дружество, дружество с ограничена отговорност или акционерно дружество.
 Покупка на недвижими имоти
 В следните държави членки покупката на недвижими имоти подлежи на ограничения.
 AT: При придобиването, покупката, наемането и оперативния лизинг на недвижими